cyanic-selkie/wikianc huggingface dataset:
ஸ்ரீகாந்து ஷிண்டே
ஸ்ரீகாந்து ஷிண்டே, மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1987-ஆம் ஆண்டின் பிப்பிரவரி நான்காம் நாளில் பிறந்தார். இவர் தானே மாவட்டத்தைச் சேர்ந்தவர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், கல்யாண் மக்களவைத் தொகுதியில் போட்டியிட்டு வென்றார். பதினாறாவது மக்களவையில் உறுப்பினர் ஆனார்.
சான்றுகள்
பகுப்பு:16வது மக்களவை உறுப்பினர்கள் பகுப்பு:வாழும் நபர்கள் பகுப்பு:1987 பிறப்புகள் பகுப்பு:மகாராட்டிர அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
தொல்காப்பியப் புறத்திணைக் கோட்பாடு
தொல்காப்பியப் புறத்திணைக் கோட்பாடு என்பது தொல்காப்பியத்தின் முப்பெரும் பிரிவுகளில் ஒன்றான பொருளியலில் சமூக வாழ்க்கையின் அக வாழ்க்கைத் தவிர்த்த பிற சமூகப் புறவாழ்க்கை சார்ந்த திணைகளுக்காக வகுத்த வாழ்க்கைக் கோட்பாடாகும்.
திணை
திணை என்பதற்கு இடம், வீடு, குலம், ஒழுக்கம், பிரிவு என்று பல்வேறு பொருள்கள் உண்டு. இலக்கியத்தில் திணை என்பது ஒழுக்கம், பிரிவு என்ற பொருளில் வந்துள்ளது. மக்கள் கொள்கின்ற ஒழுக்க முறைமையே திணையாகும்.
துறை
துறை என்பது ஒரு சிறிய பிரிவு அல்லது பகுப்பு ஆகும். இது இடம், கடல்துறை, நீர்த்துறை, நீராடு துறை, பொருள் கூறு வகை, ஒழுங்கு, உபாயம் என்று பல பொருள் பெறும். “தொல்காப்பியத்தில் துறை என்பது திணையின் பல பகுதிகளில் ஒன்றாகவும் வகை என்பது அப்பகுதிகள் பலவற்றை உட்கொண்டதாகவும் விளங்குகின்றன. ஆனால் புறப்பொருள் வெண்பாமாலையில இத்தகைய வேறுபாடில்லை, வகை, துறை என்று ஐயனாரிதனார் த
புறத்திணை விளக்கம்
“ஆங்ஙனம் உரைப்பின் அவற்றது வகையில் பாங்குறக் கிளந்தனர் என்ப அவைதாம் வெட்சி கரந்தை வஞ்சி காஞ்சி உட்குவரு சிறப்பின் உழிஞை நொச்சி முரண்மிகு சிறப்பின் தும்பையுள்ளிட்ட மறனுடை மரபின் ஏழே ஏனை அமர்கொள் மரபின் வாகையும் சிறந்த பாடாண்பாட்டொடு பொதுவியல் என்ப கைக்கிளை ஏனைப் பெருந்திணை என்றாங்கு அகத்திணை யிரண்டும் அகத்திணைப் புறனே"
என்று பன்னிருபடலம், புறத்திணைகள் வெட்சி, கரந்தை, வஞ்சி, காஞ்சி, உழிஞை, நொச்சி, தும்பை ஆகிய ஏழும் புறம் ஆகும். வாகை, பாடாண், பொதுவியல் ஆகிய மூன்றும் புறத்துக்கும் புறமானவை ஆகும். கைக்கிளை பெருந்திணை ஆகிய இரண்டும் அகத்திற்கும் புறமான அகப்புறம் எனப் பன்னிரண்டு திணைகளைக் கூறுகின்றது. பன்னிருபடலத்தை அடியொற்றி எழுந்த நூலானப் புறப்பொருள் வெண்பாமாலையும் புறத்திணைகள் பன்னிரண்டு எனக் கூறுகின்றது. ஆனால், தொல்காப்பியர் ஏழுதிணைகளை மட்டும் புறத்திணைகளாகக் குறிப்பிடுகிறார்.
புறத்திணைகள்
தொல்காப்பியர் குறிப்பிடுகின்ற போர் முறைகள் “குறிஞ்சி, முல்லை, மருதம், நெய்தல் ஆகிய நானிலங்களும் தனித்தனியான அரசியல் அமைப்பில் இருந்து காலகட்டத்தில் நடந்த போர் முறைகளைக் குறிப்பனவாகும்.
வெட்சி, வஞ்சி, உழிஞை, தும்பை, வாகை, காஞ்சி, பாடாண் ஆகிய ஏழினைப் புறத்திணைகளாகக் கூறுகிறது தொல்காப்பியம். தொல்காப்பியப் புறத்திணையியலில் கூறப்பட்டுள்ள ஏழுதிணைகளும் அகத்திணையியலில் கூறப்பட்ட ஏழு திணைகளோடு இயைபுபடுத்திக் காட்டப்பட்டுள்ளன. அகத்திணைகளோடு பொருத்திக்காட்ட வேண்டி புறத்திணைகளை ஏழு என்று கூறப்பட்டதாக நச்சினார்க்கினியர் தம் உரையில் குறிப்பிட்டுள்ளார்.
குறிஞ்சி - வெட்சி முலலை - வஞ்சி மருதம் - உழிஞை நெய்தல் - தும்பை பாலை - வாகை பெருந்திணை - காஞ்சி கைக்கிளை - பாடாண்
புறத்திணைகளுள் காஞ்சி, பாடாண் ஆகியவை போர்த்தொடர்பான செய்திகளைக் கூறுகிறது.
வெட்சி
காலாட்படையில் சிறுபிரிவுகளிடையே இரவில் நடைபெறும் போர்களைப்பற்றி விளக்குகிறது.
வஞ்சி
நாற்படைகளும் பங்கேற்றுப் போரிடுவதைக் கூறுவது வஞ்சியாகும்
உழிஞை
அரண்மனை மதிலைக் கைப்பற்றுவதனால் ஏற்படும் போர்நிலையைக் கூறுவது உழிஞை.
தும்பை
முழு வலிமையையும் புலப்படுத்தி நாற்படைகளும் போர்க்களத்தே திறந்த வெளியில் ஆற்றும் கடும்போரினைக் கூறுவது தும்பையாகும்.
வாகை
வெற்றி பெற்ற மக்கள் நிலையை, வெற்றி விழாவைச் சித்தரிக்கிறது வாகை.
மேற்கோள்கள்
புலியூர் கேசிகன் உரை	- புறப்பொருள் வெண்பா மாலை
இளம்பூரணர் உரை	- தொல்காப்பியம் பொருளதிகாரம்
பகுப்பு:தொல்காப்பியம் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
சிறுவத்தூர் மாரியம்மன் கோயில்
சிறுவத்தூர் மாரியம்மன் கோயில் தமிழ்நாட்டில் கள்ளக்குறிச்சி மாவட்டம், சிறுவத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பம்பரம்
பம்பரம் (top,அல்லது spinning top) ஒரு சமானப்புள்ளியில் நிலைத்து, அதனைச்சுற்றிய அச்சில் சுழலும் ஒரு விளையாட்டுச் சாதனமும், அதனை வைத்து விளையாடப்படும் ஒரு விளையாட்டு் ஆகும். பம்பரத்தை அதன் தண்டைச் சுற்றி கைவிரல்கள் அல்லது கயிறு அல்லது சாட்டை கொண்டு சுழற்றி விடும்போது வளைவுந்த விசையினால் நிலைத்திருந்து சுழல முடிகிறது. சுழலும்போது காற்றுமண்டலத்துடன் ஏற்படும் உராய்வினால் இந்த விசையின் தாக்கம் குறையும்போது முதலில் அச்சு திசைமாறி கடைசியாக நிலை தடுமாறி விழுகிறது. பம்பரம் உலகின் பல பகுதிகளிலும் விளையாடப்படுகிறது.
இந்த விளையாட்டு மிகத் தொன்மையான காலம் தொட்டே உலகின் பல பண்பாடுகளிலும் விளையாடப்பட்டு வந்துள்ளது. இதற்கான சான்றுகள் பல தொல்லியல் அகழ்வாராய்ச்சிகளில் கிடைத்துள்ளன. இவ்விளையாட்டு சூதாடவும் வருங்காலம் உரைக்கவும் பயன்படுத்தப்பட்டுள்ளது.
பம்பரம் தயாரித்தல்
பம்பரம் தயாரித்தல் என்பது ஒரு குடிசைத் தொழிலாக உள்ளது. பம்பரம் பொதுவாக கொய்யா மரக்கட்டை அல்லது கருவேல மரக்கட்டையைப் பயன்படுத்தித் தயாரிக்கப்படுகிறது. மரக்கட்டைகளை முதலில் மேல்பகுதி அகன்றும் கீழே வர வரக் குறுகியும் கூம்பு வடிவில் செதுக்க வேண்டும். பின்பு அத்துடன் ஆணியை இணைக்க வேண்டும். பின்னர் இதன் மேல் கண்கவரும் வகைகளில் வண்ணம் தீட்டப்படுகிறது. இதைச் சுழற்ற ஒரு மீட்டர் நீளமுள்ள சாட்டை என்றழைக்கப்படும் கயிறு பயன்படுத்தப்படுகிறது. தற்காலங்களில் உலோகம் அல்லது நெகிழிப் பொருட்களாலும் பெருமளவில் பம்பரம் தயாரிக்கப்படுகிறது.
விளையாடும் முறை
thumb|300 px|right|பம்பரம் பம்பரக்கட்டை மற்றும் கயிறைப் பயன்படுத்தி விளையாட்டைத் துவங்க வேண்டும். இதனை ஒருவராகவோ அல்லது பலருடன் சேர்ந்தோ விளையாடலாம்.
பம்பரத்தைக் கொண்டு பல வித விளையாட்டுகள் விளையாடப்படுகின்றன. முதலில் தரையில் ஒரு வட்டமிட்டுக் கொள்ள வேண்டும், பின்பு 1, 2, 3 சொல்லி எல்லோரும் பம்பரத்தை ஒரே நேரத்தில் சுழற்ற வேண்டும். பின்பு சாட்டையை பயன்படுத்தி பம்பரக்கட்டையை மேல் எடுக்க வேண்டும். அவ்வாறு எடுக்க முடியாதவர்களின் பம்பரங்களை வட்டத்தின் உள்ளே  வைக்க வேண்டும். வெளியே உள்ளவர்கள் வட்டத்திலிருக்கும் பம்பரத்தை, தங்கள் பம்பரத்தைப் பயன்படுத்தி வெளியே எடுக்க வேண்டும். அவ்வாறு பம்பரத்தை வட்டத்தினுள் விடும்போது, பம்பரம் இல்லாதவர் அந்தப் பம்பரத்தை பிடித்துவிட்டால் அந்தப் பம்பரமும் வட்டத்தினுள் வந்துவிடும். சுழற்றுபவரின் பம்பரம் சுழலவில்லை எனில், அந்தப் பம்பரமும் வட்டத்தினுள் வைக்கப்படும். வட்டத்தில் உள்ள அனைத்துப் பம்பரங்களும் வெளியே வந்து விட்டால் மீண்டும் ஆட்டத்தைத் துவங்க வேண்டும்.
விளையாட்டைக் கற்றுக்கொள்ளுதல்
பம்பரம் கற்றுக்கொள்ளும் முதல்  தலைமுறைக்கான எளிய வழி வருமாறு. பம்பரக்கயிறு சுற்றிய பின், பம்பரத்தை நேராகக் கையில் பிடித்து, பம்பரக்கயிறின் ஒருமுனையை கட்டைவிரலுக்கும் தொடுவிரலுக்கும் நடுவில் வைத்துக்கொள்ள வேண்டும்; கீழே குனிந்த நிலையில் நின்று பம்பரம் உள்ள கையை முடிந்த அளவு முன்பக்கம் வேகமாகக் கொண்டு சென்று அதே வேகத்தில் கையைப் பின்பக்கம் கொண்டுவர வேண்டும்; பின்பக்கம் கையை இழுக்கும்போது பம்பரக் கயிற்றை மட்டும் கையில் வைத்துக்கொள்ள வேண்டும்; பம்பரம் தரையில் பட்டுக் கயிற்றின் மூலம் கிடைத்த விசையால் சுற்றும். தோளுக்கு மேலே ஆனால் உடலுக்கு வேளியே, கையை இழுத்து பம்பரம் உள்ள கையை சுழற்ற வேண்டும். இந்த முறையில் பம்பரத்திற்கு கொஞ்சம் கூடுதல் விசை கிடைக்கும். கீழே விழுந்த பம்பரம் சற்று கூடுதல் நேரம் சுற்றும். தலைக்கு மேலே பம்பரம் உள்ள கையைக் கொண்டு சென்று, முடிந்த அளவு வேகமாகப் பம்பரத்தை விட வேண்டும். இதன் வேகம் அதிகமாதலால், பம்பரம் 'உர்ர்ர்ர்ர்ர்ர்ர்' என்ற சத்தத்துடன் சுற்ற ஆரம்பிக்கும், பம்பரப் போட்டியில் எதிரியின் பம்பரத்தில் ஆக்கூறு அடித்து உடைக்க குத்து முறை மட்டுமே உதவும்.
தமிழ் இலக்கியங்களில் பம்பரம்
பம்பரம் பற்றிய குறிப்புகள் இராமாயணம் மற்றும் கந்தபுராணம் போன்ற நூல்களில் கொடுக்கப்பட்டுள்ளன. “பம்பரம் போலச் சுழன்றான்” என இராமாயணத்தில் குறிப்பிடப்படுகிறது.
தமிழகத்தில் பம்பர விளையாட்டின் நிலை
இன்று பம்பரம் விளையாடுபவர்களின் எண்ணிக்கை குறைந்து கொண்டே போகிறது. இந்தப் பாரம்பரிய விளையாட்டை அழியாமல் காப்பாற்ற சில  தனி மனிதர்களும், அமைப்புகளும் முயற்சி மேற்கொண்டு வருகின்றனர்.
விளையாட்டு வகை
பம்பரம் விடும் விளையாட்டு தமிழக நாட்டுப்புறங்களில் சிறுவர்களால் 1950-ஆம் ஆண்டு வரையில் பரவலாக விளையாடப்பட்டது. இது ஒரு கைத்திற விளையாட்டு. இதில் ஓயாக்கட்டை, உடைத்த-கட்டை, பம்பரக்குத்து என 3 வகை உண்டு.
ஓயாக்கட்டை
தரையில் அல்லது உள்ளங்கையில் பம்பரத்தை யார் அதிக நேரம் சுழலச் செய்கிறார்கள் என்று பார்த்துப் பழம் சொல்வது ஓயாக்கட்டை.
உடைத்த கட்டை
பட்டவனின் பம்பரத்தைச் சுற்றிவிடும் பம்பரத்தால் வட்டத்திலிருந்து அகற்றி ஓர் எல்லைவரை சுற்றிவிடும் பம்பரத்தாலேயே அகற்றிக்கொண்டு சென்று, பட்டவன் பம்பரத்தை உடைத்துவிடுவது உடைத்த கட்டை.
பம்பரக்குத்து
வட்டத்துக்குள் வைக்கப்பட்டிருக்கும் பம்பரத்தைச் சுற்றிவிடும் பம்பரத்தால் வெளியேற்றுவது பம்பரக்குத்து. மாங்கொட்டை அல்லது குச்சியை நடுவில் வைத்து அதனை வெளியேற்றுவர். வெளிவந்ததும் எல்லாரும் சிங்கம் தூக்குவர். கடைசியாகத் தூக்குபவர் பட்டவர். அவரது பம்பரம் வட்டத்துக்குள் வைக்கப்படும். இருவரோ, பலரோ சேர்ந்து இதனை விளையாடுவர். இந்த விளையாட்டில் 'தலையாரி ஆட்டம்' என்று 3 பாங்குகள் உண்டு.
வெளி இணைப்புகள்
பகுப்பு:தமிழர் விளையாட்டுகள்
கவிசென்றாய பெருமாள் கோயில்
வழிபாடு
சனிக்கிழமைகளில் சிறப்பு வழிபாடு நடத்தப்படுகிறது. குறிப்பாக புரட்டாசி மாத சனிக்கிழமைகளில் மிகச்சிறப்பாக வழிபாடு நடத்தப்படுகிறது. மேலும் வைகுண்ட ஏகாதசியன்று மிக விமரிசையாக வழிபாடு நடத்தப்படுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
மருதூர் தெற்கு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கால்சினிடே
கால்சினிடே (Calcinidae) என்பது பாகுரோய்டியா என்ற பெரும் குடும்பத்தின் நீர்வாழ் துறவி நண்டு குடும்பமாகும்.
பின்வரும் பேரினங்கள் தற்போது கால்சினிடேயின் கீழ் ஏற்றுக்கொள்ளப்பட்டுள்ளன:
மேற்கோள்கள்
பகுப்பு:கணுக்காலி பேரினங்கள்
இரைப்பை புடைப்பு
இரைப்பை புடைப்பு (Gastroschisis) என்பது பிறக்கும் குழந்தையின் பிறவிக் குறைபாடாகும். குழந்தையின் தொப்புள் துளைக்கு அருகிலுள்ள துளை வழியாக இரையகக் குடற்பாதை வயிற்றுக்கு வெளியே நீண்டிருப்பதை இரைப்பை புடைப்புக் குறைபாடு என்றழைக்கிறார்கள். துளையின் அளவு குழந்தைக்கு குழந்தை மாறுபடுகிறது. வயிறு மற்றும் கல்லீரல் உள்ளிட்ட பிற உள்ளுறுப்புகளும் குழந்தையின் உடலுக்கு வெளியே புடைத்துத் தெரியவும் வாய்ப்புண்டு. உணவளிக்கும் பிரச்சினைகள், குறைப்பிரசவம் குடல் அடைப்பு  மற்றும் கருப்பையக வளர்ச்சியில் குறைபாடு உள்ளிட்டவை இதனால் உண்டாகும் சிக்கல்களில் அடங்கும். புடைப்பு நோய் தோன்றுவதற்கான காரணம் பொதுவாக தெரியவில்லை. புகைபிடிக்கும், மது அருந்தும் அல்லது 20 வயதுக்கு குறைவான தாய்மார்களுக்கு பிறக்கும் குழந்தைகளில் இந்நோய் தோன்றும் விகிதங்கள் அதிகம் காணப்படுகின்றன. கர்ப்ப காலத்தில் மீயொலிப்பட பரிசோதனையின் மூலம் இந்நோயை கண்டறியலாம். இல்லையெனில் குழந்தை பிறந்த பின்னர்தான் நோயை அறியமுடியும். மற்றொரு பிறவிக் குறைபாடான உந்திப்பிதுக்க நோயிலிருந்து இரைப்பை புடைப்பு நோய்  வேறுபடுகிறது, இந்நோயில் நீண்டிருக்கும் இரைப்பைக்கு மேலாக மூடு சவ்வு ஏதும் இருப்பதில்லை .இரைப்பை புடைப்பு நோய்க்கான சிகிச்சை அறுவை சிகிச்சையை உள்ளடக்கியதாகும். இச்சிகிச்சை பொதுவாக குழந்தை பிறந்த சிறிது நேரத்திலேயே மேற்கொள்ளப்படுகிறது. வயிறு மற்றும் கல்லீரல் போன்ற உள்ளுறுப்புகள் வெளியில் தெரியும் பெரிய குறைபாடுகள் உள்ளவர்களுக்கு வெளிப்படும் உறுப்புகளை ஒரு சிறப்புப் பொருளால் மூடி மெதுவாக மீண்டும் அடிவயிற்றுக்குள் நகர்த்தப்படும் சிகிச்சை அளிக்கப்படுகிறது. இந்த குறைபாடு புதியதாகப் பிறக்கும் 10,000 குழந்தைகளில் நான்கு குழந்தைகளைப் பாதிக்கிறது. ஆனால் தற்போது நோயின் தாக்குதல் விகிதம் நாளுக்கு நாள் அதிகரித்து வருகிறது.
அறிகுறிகள்
கர்ப்ப காலத்தில் எந்த அறிகுறிகளும் இருப்பதில்லை. இரைப்பை புடைப்பு உள்ள குழந்தைகளில் சுமார் அறுபது சதவீதம் குழந்தைகள் முன்கூட்டியே பிறக்கின்றன பிறக்கும்போது, குழந்தையின் வயிற்று சுவரில் பொதுவாக தொப்புளுக்கு வலதுபுறம் சுமார் 4 செ.மீ அளவில் இத்துளை காணப்படுகிறது. . குடல்களின் சிறுபகுதி பொதுவாக உடலுக்கு வெளியே இத்திறப்பின் வழியாக வந்திருக்கும். அரிதான சூழ்நிலைகளில், கல்லீரல் மற்றும் வயிறு போன்றவை இவ்வயிற்று சுவர் திறப்பு வழியாக வரக்கூடும். பிறப்புக்குப் பிறகு இந்த உள் உறுப்புகள் நேரடியாக காற்றில் வெளிப்படும்.
காரணங்கள்
இரைப்பை புடைப்பு நோய்க்கான காரணங்கள் அறியப்படவில்லை. சில சந்தர்ப்பங்களில் மரபணு காரணங்கள் இதற்கான காரணங்களாக இருக்கலாம், மேலும் கர்ப்ப காலத்தில் தாய் வெளிப்படும் சுற்றுச்சூழல் காரணிகளும் இதற்கு காரணமாக இருக்கலாம்.
பெண்கள் இளமையில் குழந்தைப் பெற்றுக் கொள்வது, மது அல்லது புகையிலை பயன்படுத்துதல் போன்ற பழக்கங்களும் இதற்கான காரணங்களாக இருக்கலாம்
உடல்கூறு நோயியல்
மனித கரு வளர்ச்சியின் நான்காவது வாரத்தில், கருவின் பக்கவாட்டு உடல் சுவர் மடிப்புகள் நடுப்பகுதியில் சந்தித்து ஒன்றிணைந்து முன்புற உடல் சுவரை உருவாக்குகின்றன. . இரைப்பை புடைப்பு மற்றும் பிற முன்புற உடற்சுவர் குறைபாடு உள்ளவர்களில் ஒன்று அல்லது இரண்டு பக்கவாட்டு உடல் சுவர் மடிப்புகளும் ஒன்று மற்றொன்றைச் சந்திக்க சரியாக நகராமல் ஒன்றாக ஒன்றிணையாமல் உள்ளதால் முன்புற உடல்சுவர் ஏற்படாத நிலை தோன்றுகிறது இந்த முழுமையற்ற இணைவு ஒரு குறைபாட்டை ஏற்படுத்துகிறது. இது வயிற்று உள் உறுப்புகள் வயிற்று சுவர் வழியாக வெளியேற அனுமதிக்கிறது. மேலும் மலக்குடல் அடிவயிற்று தசை வழியாக குடலிறக்கம் தொப்புளின் வலதுபுறத்தின் வழியாக வெளியே வருகின்றன.. . பக்கவாட்டு உடல் சுவர் மடிப்புகளின் இயக்கத்திற்கு காரணமான சக்திகள் சரியாக புரிந்து கொள்ளப்படவில்லை, மேலும் இந்த சக்திகளைப் பற்றிய சிறந்த புரிதல் மட்டுமே தொப்புளின் வலதுபுறத்தில் இரைப்பை புடைப்பு ஏன் ஏற்படுகிறது என்பதை விளக்க உதவும் ,
மூங்கில்மடுவு
மூங்கில்மடுவு (Moongilmaduvu) என்பது இந்தியாவின், தமிழ்நாடு மாநிலத்திலுள்ள பென்னாகரம் வட்டம், அஜ்ஜனஅள்ளி ஊராட்சிக்கு உட்பட்ட ஒரு சிற்றூர் ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'35.4"N 77°49'37.2"E ஆகும். இங்கு மொத்த குடியிருப்புகள் 258,.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
சம்பத் ராஜ்
சம்பத் ராஜ் என்பவர் இந்திய திரைப்பட நடிகராவார். இவர் ஆந்திர மாநிலத்தில் பிறந்தாலும் தமிழ் திரையுலகில் பிரபலமான நடிகர். தெலுங்கு, மலையாள, கன்னட திரைப்படங்களிலும் நடித்து வருகிறார்.
இவர் இயக்குனர் வெங்கட் பிரபுவின் கோவா, சென்னை 600028 ஆகியவற்றில் குறிப்பிடத்தக்க கதாபாத்திரத்தில் நடித்துள்ளார்.
பொதுவாக எதிர் நாயகனாக நடிக்கும் இவர், மால்குடி டேஸ் திரைப்படத்தில் ஏகாம்பரம் எனும் முக்கிய வேடத்தில் நடித்துள்ளார்.
வெளி இணைப்புகள்
பகுப்பு:தெலுங்குத் திரைப்பட நடிகர்கள் பகுப்பு:வாழும் நபர்கள் பகுப்பு:1968 பிறப்புகள் பகுப்பு:தமிழ்த் திரைப்பட நடிகர்கள்
கூத்துபறம்பு சட்டமன்றத் தொகுதி
கூத்துப்பறம்பு சட்டமன்றத் தொகுதி, கேரளத்தின் 140 தொகுதிகளில் ஒன்று. இது வடகரை மக்களவைத் தொகுதிக்கு உட்பட்டது.
இந்த தொகுதிக்கான எம்.எல்.ஏ.வாக, 2011 முதல் கே. பி. மோகனன் தேர்ந்தெடுக்கப்பட்டுள்ளார்.
சான்றுகள்
பகுப்பு:கேரள சட்டமன்றத் தொகுதிகள் பகுப்பு:கண்ணூர் மாவட்டம்
இந்தௌரா சட்டமன்றத் தொகுதி
இந்தௌரா சட்டமன்றத் தொகுதி (Indora Assembly constituency) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 7 ஆகும்.
மேற்கோள்கள்
பகுப்பு:இமாச்சலப் பிரதேச சட்டமன்றத் தொகுதிகள் பகுப்பு:காங்ரா மாவட்டம்
மகாராட்டிரிப் பிராகிருதம்
மகாராட்டிரி அல்லது மகாராட்டிரிப் பிராகிருதம் (), என்பது பண்டைய மற்றும் நடுக்கால இந்தியாவில் வழங்கி வந்த ஒரு மொழியும் மராத்தி மற்றும் கொங்கணி மொழியின் மூதாதை மொழியுமாகும்.
மகாராட்டிரிப் பிராகிருதம் பொ.ஊ. 875 வரை பொது மொழியாகப் பேசப்பட்டு வந்ததோடு,  சாதவாகன மரபின் அலுவல் மொழியாகவும் செயற்பட்டுள்ளது. கர்பூரமஞ்சரி மற்றும் கக சட்டசை (பொ.ஊ.மு. 150) போன்ற படைப்புக்களும் இம்மொழியிலேயே எழுதப்பட்டன. சமண ஆச்சாரியரான ஏமச்சந்திரர் மகாராட்டிரிப் பிராகிருதத்தின் இலக்கண அறிஞராவார். மேற்கு மற்றும் தென்னிந்தியாவில் மிகப் பரவலாகப் பயன்படுத்தப்பட்ட பிராகிருத மொழி மகாராட்டிரிப் பிராகிருதமாகும்.
வரலாறு
பிராகிருதங்களின் எழுச்சி பொ.ஊ.மு. இரண்டாம் ஆயிரவாண்டின் நடுப்பகுதியில் நிகழ்ந்ததாகக் கணிப்பிடப்பட்டுள்ளது. இக்காலப்பகுதியில் வேத சமசுகிருதமும் பயன்படுத்தப்பட்டுள்ளது. இப் பிராகிருத மொழிகள் பின்னர் நன்கு வளர்ச்சிபெற்ற இலக்கிய மொழிகளாக உருப்பெற்றன. சமக்கிருதம் மற்றும் பிராகிருதம் ஆகியவற்றில் பழமையானது எது என்பதில் அறிஞர்களிடையே கருத்துவேறுபாடு உள்ளது. பிராகிருதங்களிலிருந்தே சமசுகிருத மொழி பிறந்ததாகச் சில அறிஞர்கள் வாதிடுகின்றனர். ராசாராம்சாசுதிரி எனும் சமக்கிருத அறிஞரின் கூற்றின் படி, மகாராட்டிரி சமசுகிருதத்திலும் பழையதும் மிகவும் துடிப்பானதுமான மொழியாகும்.
மக்கள்தொகையியல்
பிராகிருத மொழிகளிலேயே பெருமளவில் குறிப்பிடப்பட்ட மொழி மகாராட்டிரியாகும். இம்மொழி வடக்கே மால்வா மற்றும் இராசபுதனப் பகுதிகளிலிருந்து தெற்கே கிருட்டிணை ஆறு மற்றும் துங்கபத்திரை ஆற்றுப் பகுதிகள் வரை பேசப்பட்டுள்ளது. தற்போதைய மகாராட்டிராப் பகுதிகளில் மகாராட்டிரி மற்றும் ஏனைய பிராகிருத மொழிகள் தழைத்தோங்கியிருந்ததாக வரலாற்றாய்வாளர்கள் ஒப்புக்கொள்கின்றனர். மேற்கு இந்தியா மற்றும் தெற்கே கன்னட மொழி பேசும் பகுதிகள் வரையிலும் மகாராட்டிரி மொழி பரந்தளவில் பேசப்பட்டது.
முற்கால இலக்கியங்கள்
"கக சட்டசை" எனும் நூல் ஆலன் (ஆட்சிக்காலம் பொ.ஊ. 20-24) எனும் மன்னனால் எழுதப்பட்டதாகக் கருதப்படுகிறது. கர்பூர மஞ்சரி, சிறீகரிவிசயம் மற்றும் 2ம் பிரவரசேனரால் எழுதப்பட்ட சேதுபந்தம் ஆகிய படைப்புக்கள் குறிப்பிடத்தகுந்த ஏனைய மகாராட்டிரிப் பிராகிருத மொழிப் படைப்புக்களாகும். வாக்குபதி, "கௌடவாகோ" எனும் தனது பாவை இம்மொழியிலேயே எழுதியுள்ளார். சமசுகிருத நாடகங்கள், குறிப்பாக புகழ்மிக்க நாடகாசிரியரான காளிதாசனின் நாடகங்களில், கீழ்-நிலையிலுள்ள பாத்திரங்களின் உரையாடல்கள் மற்றும் பாடல்களில் இம் மொழி பயன்படுத்தப்பட்டுள்ளது.
அரசு ஆதரவு
பொது ஊழியின் முன்னைய நூற்றாண்டுகளில் சாதவாகன அரசமரபின் அலுவல் மொழியாக மகாராட்டிரி பயன்படுத்தப்பட்டுள்ளது. சாதவாகனப் பேரரசின் ஆதரவினால், மகாராட்டிரி அக்காலப்பகுதியில் மிகப்பரவலாகப் பயன்படுத்தப்பட்ட பிராகிருத மொழியாக உருவெடுத்தது. மேலும், மூன்று "நாடகப்" பிராகிருத மொழிகளான, மகாராட்டிரி, சௌரசேனி மற்றும் மாகதி ஆகியவற்றுள் இலக்கியப் பண்பாட்டில் மிகுந்த செல்வாக்குச் செலுத்திய மொழியாகவும் இருந்தது. மகாராட்டிரியின் ஒரு வடிவமான "சைன மகாராட்டிரி", சமண நூல்களை எழுதப் பயன்படுத்தப்பட்டது.
மேற்கோள்கள்
பகுப்பு:இந்தியாவின் மொழிகள் பகுப்பு: பிராகிருத மொழிகள் பகுப்பு:இந்தோ-ஆரிய மொழிகள் பகுப்பு:மகாராட்டிராவின் பண்பாட்டு வரலாறு பகுப்பு:மராத்தி மொழி
முத்தூர் ஊராட்சி, சிவகங்கை
முத்தூர் ஊராட்சி (Muthur Gram Panchayat), தமிழ்நாட்டின் சிவகங்கை மாவட்டத்தில் உள்ள இளையாங்குடி வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1279 ஆகும். இவர்களில் பெண்கள் 722 பேரும் ஆண்கள் 557 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கிரேக்க தேசிய காற்பந்து அணி
கிரேக்க தேசிய காற்பந்து அணி (Greek national football team; Εθνική Ελλάδος, Ethniki Ellados), பன்னாட்டுக் கால்பந்துப் போட்டிகளில் கிரீசு நாட்டின் சார்பாக விளையாடும் அணியாகும்; இதனை, கிரீசு நாட்டில் காற்பந்து விளையாட்டுக்கான மேலாண்மை அமைப்பான எல்லெனிக் கால்பந்துக் கூட்டமைப்பு தேர்ந்தெடுத்து நிர்வகிக்கிறது. ஐரோப்பிய தேசிய காற்பந்து அணிகளில், சிறப்பான வெற்றிகளைப் பெற்ற அணிகளுள் கிரீசும் ஒன்றாகும்; ஐரோப்பிய கால்பந்தாட்டப் போட்டிக் கோப்பையை வென்ற ஒன்பது அணிகளில் இதுவும் ஒன்று.
கால்பந்துக்கான பன்னாட்டுப் போட்டிகளில், நிரந்தரமாக சிறப்பான இடத்தை இந்த அணி பெற்றதில்லை. இவ்வணி வாகையர் பட்டம் வென்ற யூரோ 2004-க்கு முன்னர், உலகக்கோப்பை கால்பந்து 1994-ஆம் ஆண்டிலும், ஐரோப்பிய கால்பந்தாட்டப் போட்டிக்கு 1980-இலும் மட்டுமே தேர்வுபெற்றிருந்தனர். தமது இரண்டாவது பங்கேற்பிலேயே ஐரோப்பிய கால்பந்தாட்டப் போட்டியை 2004-இல் வென்றனர்; அப்போது, நடப்பு வாகையர்களாக இருந்த பிரான்ஸ் மற்றும் போட்டியை நடத்திய போர்த்துகல் ஆகிய வலுவான அணிகளை வீழ்த்தி வெற்றிகண்டது.
அதன்பிறகு, ஒரு போட்டித் தொடரைத் தவிர்த்து அனைத்து முக்கியமான பன்னாட்டுக் கால்பந்துப் போட்டிகளுக்கும் (உலகக்கோப்பை கால்பந்து மற்றும் ஐரோப்பிய கால்பந்தாட்டப் போட்டி) தகுதி பெற்றனர். யூரோ 2012 போட்டியில் காலிறுதியை எட்டினர். யூரோ 2004 வெற்றிக்குப் பிறகு, பிஃபா உலகத் தரவரிசையில் எப்போதும் 20 இடங்களுக்குள் இருந்து வருகின்றனர் (இடையில் நான்கு மாதங்கள் தவிர்த்து); மேலும், ஏப்ரல் - சூன் 2008 காலகட்டத்திலும், அக்டோபர் 2011-லும் அதிகபட்ச தரவரிசை இடமான எட்டாவது இடத்தை எட்டினர்.
வெளியிணைப்புகள்
பகுப்பு:தேசியக் கால்பந்து அணிகள்
யோசபாத்து
புனித யோசபாத்து குன்ட்சேவிச் (Язафат Кунцэвіч, Jazafat Kuncevič, Jozafat Kuncewicz, Йосафат Кунцевич, Josafat Kuntsevych) என்பவர் புனித பசிலியார் சபையைச் சார்ந்தவரும், உக்ரேனிய கிரேக்க கத்தோலிக்க திருச்சபையின் ஆயராக இருந்து திருச்சபையின் ஒற்றுமைக்காக உழைத்து மறைச்சாட்சியாக உயிர்துறந்தவரும் ஆவார். இவர் பிறந்த ஆண்டு 1580 அல்லது 1584 ஆகும். அவர் கிறித்தவ மறைநம்பிக்கைக்காகக் கொல்லப்பட்டது 1623, நவம்பர் 12ஆம் நாள்.
இவருக்கு கத்தோலிக்க திருச்சபை புனிதர் பட்டமும் மறைச்சாட்சி பட்டமும் அளித்துள்ளது.
வாழ்க்கை வரலாற்றின் முக்கிய நிகழ்வுகள்
இன்றைய உக்ரேய்ன் நாட்டிலுள்ள வோல்னியா பகுதியில் 1580 அல்லது 1584இல் பிறந்த இவருக்கு திருமுழுக்கின்போது அளிக்கப்பட்ட பெயர் "யோவான் குன்ட்சேவிச்" ஆகும். வோல்னியா பகுதி இவர் வாழ்ந்த காலத்தில் போலிய-லித்துவானிய கூட்டமைப்பின்கீழ் இருந்தது. இவர் பிறந்த நகரின் பெயர் விளாடிமிர்
கத்தோலிக்க திருச்சபைக்கும் மரபுவழி திருச்சபைக்கும் இடையே ஒற்றுமை ஏற்படுத்துவதற்கான ஒரு ஒப்பந்தம் பிரெஸ்ட் உடன்பாடு (Union of Brest) என்று அழைக்கப்படுகிறது. இது 1596இல் நிகழ்ந்தது. இதன்படி, உக்ரேய்ன் கிரேக்க மரபுவழி சபையானது கத்தோலிக்க திருச்சபையோடு இணைய முன்வந்தது.
மரபுவழி திருச்சபையில் பிறந்த யோவான் குன்ட்சேவிச் முதலில் புனித பசிலியார் துறவற சபையில் சேர்ந்தார். பின்னர் கத்தோலிக்க திருச்சபையில் 1609இல் குருப்பட்டம் பெற்றார்.
திருச்சபையின் ஒற்றுமைக்காக உழைத்தல்
துறவற சபையில் சேர்ந்தபோது அவர் யோவான் என்ற தம் பெயரை "யோசபாத்து" என்று மாற்றிக்கொண்டார். அவருடைய வாழ்க்கைக் குறிக்கோளே திருச்சபையில் ஒற்றுமையைக் கொணர்வதாக அமைந்தது. பண்டைக்காலத் திருச்சபையின் வழிபாட்டு முறைகள், திருச்சபைத் தந்தையர்களின் படிப்பினைகள் ஆகியவற்றையும் வரலாற்றையும் ஊன்றிப் பயின்ற யோசபாத்து, ஆண்டவர் இயேசு நிறுவிய திருச்சபையில் பேதுருவின் வாரிசாக வருகின்ற திருத்தந்தைக்கு ஒரு முக்கிய இடம் ஒன்று உண்டு என்றும், அவருடைய தலைமையின் கீழ் திருச்சபை முறையாக அமைய வேண்டும் என்பதில் உறுதியாக இருந்தார்.
1617இல் யோசபாத்துக்கு ஆயர் பட்டம் வழங்கப்பட்டது. 1618, மார்ச்சு மாதத்தில் அவர் போலோஸ்க் என்னும் மறைமாவட்டத்தின் பேராயராக நியமிக்கப்பட்டார்.
உரோமைத் திருச்சபையோடு உக்ரேய்ன் மரபுவழி திருச்சபையை ஒன்றுபடுத்தும் பணியில் அவர் மும்முரமாக ஈடுபட்டார். பலர் அவருடைய முயற்சியை எதிர்த்தனர்.
ஆயர் யோசபாத்து பல கோவில்களைப் புதுப்பித்தார். குருக்களின் கல்வியறிவை வளர்க்க அவர் ஒரு மறைக்கல்வி நூல் எழுதினார். குருக்களின் வாழ்வுக்கான நெறிகளை வழங்கினார். தமது மறைமாவட்டத்தைச் சார்ந்த நகரங்களில் மறை மன்றங்கள் நிறுவ ஏற்பாடு செய்தார். கீழை மரபுவழி சபைகளுக்கு அளவுக்கு மீறிய சலுகைகள் வழங்கியது அவருக்கு விருப்பமாக இருக்கவில்லை.
அவருடைய ஆயர் பணிக்காலம் முழுவதிலும் அவர் ஒரு துறவிக்கான வாழ்க்கைமுறையைக் கடைப்பிடித்தார். பல ஒறுத்தல் முயற்சிகள் செய்து கடவுள் மட்டில் தமது பக்தியையும் மக்கள் மட்டில் தமது கரிசனையையும் வெளிப்படுத்தினார். <ref name=AC /
எதிர்ப்பு
கத்தோலிக்க திருச்சபைக்கும் உக்ரேனிய மரபுவழி திருச்சபைக்கும் இடையே ஒற்றுமை கொணர யோசபாத்து உழைத்ததற்கு நல்ல பலன் கிடைத்தது. பலர் ஒற்றுமை வழியை ஆதரித்தனர். ஆனால் சிலர் அவர் மட்டில் காழ்ப்புணர்வு கொள்ளலாயினர். அவர் உக்ரேனிய சபையை முற்றிலுமாக உரோமை மயமாக்க முயற்சி செய்ததாக அவர்மீது குற்றம் சாட்டினர்.
யோசபாத்துவின் மறைச்சாட்சி மரணம்
1623இல் யோசபாத்தின் எதிரிகளுள் ஒருவர் ஆயரின் இருப்பிடம் சென்று அவரை கடுமையான வார்த்தைகள் கூறி இகழ்ந்தார். இதனால் அக்குருவை அகற்றி ஓரிடத்தில் வைத்திருந்தனர். அதற்கு எதிர்வினையாக உடனே நகரத்தின் மணி ஒலிக்கப்பட்டது. மக்கள் கும்பல் ஒன்று திரண்டு வந்து, ஆயரின் இருப்பிடத்தை வன்முறையாகத் தாக்கியது. அவரை அரிவாளால் வெட்டினர். துப்பாக்கியால் சுட்டனர். அவருடைய உடல் ஆற்றில் வீசி எறியப்பட்டது.
யோசபாத்தின் பக்தி வாழ்வு
யோசபாத்து சிறுவயதிலிருந்தே மிகுந்த இறைபக்தி கொண்டிருந்தார். அவருக்குப் பிடித்தமான இறைவேண்டல் கீழைத் திருச்சபையின் துறவற இல்லங்களில் வழக்கமாக பயன்பட்ட ஒரு வேண்டல் ஆகும். ஆண்டவராகிய இயேசு கிறித்துவே, பாவியாகிய என்மேல் இரக்கமாயிரும்! என்னும் அந்த இறைவேண்டலை அவர் அடிக்கடி செபித்துவந்தார். அவர் மாமிச உணவு அருந்தியதில்லை. விரதம் இருப்பதும் உடலை ஒறுப்பதும் அவரது வழக்கம். வெறும் தரையில் உறங்கினார். ஏழைகளை சந்தித்து அவர்களுக்கு உதவி செய்தார்.
புனிதர் பட்டம்
யோசபாத்தை நோக்கி வேண்டியதன் விளைவாக பல புதுமைகள் நிகழ்ந்ததாக மக்கள் கூறியதைத் தொடர்ந்து திருத்தந்தை எட்டாம் அர்பன் ஒரு குழுவை ஏற்படுத்தி, அவருக்கு புனிதர் பட்டம் அளிப்பதற்கான முயற்சிகளைத் தொடங்கிவைத்தார். 116 சாட்சிகளின் வாக்குமூலம் பெறப்பட்டு, ஐந்து ஆண்டு ஆய்வுக்குப்பின், அவர் இறந்து 20 ஆண்டுகள் ஆனபோது, 1643இல் அவருக்கு முத்திப்பேறுபெற்ற பட்டம் அளிக்கப்பட்டது.
திருத்தந்தை ஒன்பதாம் பயஸ் யோசபாத்துக்கு 1867, சூன் 29ஆம் நாள் புனிதர் பட்டம் வழங்கினார்.
திருவிழா
புனித யோசபாத்தின் திருவிழா அவர் இறந்த நாளான நவம்பர் 12ஆம் நாள் கொண்டாடப்படுகிறது. உக்ரேனிய கிரேக்க கத்தோலிக்க திருச்சபை, யூலியன் நாட்காட்டியைப் பின்பற்றி, அவருடைய திருவிழாவை நவம்பர் 25ஆம் நாள் கொண்டாடுகிறது.
வெளி இணைப்புகள்
பகுப்பு:1580கள் பிறப்புகள் பகுப்பு:1623 இறப்புகள் பகுப்பு:புனித பேதுரு பேராலய கல்லறைகள் பகுப்பு:அழியா உடல் உள்ள கிறித்தவப் புனிதர்கள் பகுப்பு:கிறித்தவ மறைசாட்சிகள்
வெள்ளீயம்(IV) சல்பைடு
வினைகள்
வெள்ளீயம்(IV) இனத்தைச் சார்ந்த கரைசல்களுடன் H2S சேர்க்கும் பொழுது இச்சேர்மம் பழுப்புநிற திண்மமாக வீழ்படிவாகிறது. காரகாடித்தன்மைச் சுட்டெண் (pH) குறைவாக உள்ளபோது இவ்வினை தலைகீழாகிறது. படிகவடிவ வெள்ளீயம்(IV) சல்பைடு வெண்கலத்தின் நிறத்தில் இருப்பதால் அழகுக்காக மேற்பூச்சாகப் பூசப்படுகிறது. இப்பயன்பாட்டால் இதை தரைவிரிப்புத் தங்கம் என்கிறார்கள்.
வெள்ளீயம்(IV) சல்பைடு சல்பைடு உப்புகளுடன் வினைபுரிந்து வரிசையாக [SnS2]m[S]2n−n  என்ற மூலக்கூற்று வாய்ப்பாடு கொண்ட கந்தக வெள்ளீயனேட்டுகளைத் தருகிறது. பல்படியகற்றல் வினையின் எளிய சமன்பாடு இங்கே தரப்படுகிறது.
மேற்கோள்கள்
பகுப்பு:வெள்ளீய சேர்மங்கள் பகுப்பு:சல்பைடுகள்
சிவகிரி (ஈரோடு)
சிவகிரி (Sivagiri, Erode) தமிழ்நாட்டின் ஈரோடு மாவட்டம், கொடுமுடி வட்டத்தில் அமைந்த ஒரு பேரூராட்சி ஆகும். சிவகிரியானது, அண்ணாமலைக்கோட்டை,அம்மன்கோயில், சின்னியகவுண்டம்பாளையம், தலையநல்லூர், பெரியார் தெரு, குமரன் தெரு போன்ற 18 ஊர்களை உள்ளடக்கியது.
சிவகிரியில், ஸ்ரீ காமாக்ஷிஅம்மன் திருக்கோயில்,  ஸ்ரீ  குழந்தை வேலாயுத சுவாமி திருக்கோயில்  உள்ளன. மேலும் 18 சித்தர்களில் ஒருவரான புலிப்பாணி சித்தருக்கு, சுனைகுன்றில் கோவில் அமைந்துள்ளது. இப்பேரூராட்சியில், விசைத்தறி நெசவு மற்றும் விவசாயம் சார்ந்த இயந்திர தளவாடங்கள் உற்பத்தி செய்யப்படுகின்றன.
அமைவிடம்
ஈரோடு - வெள்ளக்கோயில் மாநில நெடுஞ்சாலையில் அமைந்த சிவகிரி பேரூராட்சி, ஈரோட்டிலிருந்து 30 கி.மீ. தொலைவில் உள்ளது. இதன் தெற்கே வெள்ளக்கோயில் 24 கி.மீ. தொலைவில் உள்ளது. அருகமைந்த தொடருந்து நிலையம், 10 கி.மீ. தொலைவில் உள்ள ஊஞ்சலூரில் உள்ளது.
பேரூராட்சியின் அமைப்பு
23.40 ச.கி.மீ. பரப்பும், 18 பேரூராட்சி மன்ற உறுப்பினர்களையும், 49 தெருக்களையும் கொண்ட இப்பேரூராட்சி, மொடக்குறிச்சி (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
சிவகங்கைச் சீமை
சிவகங்கைச் சீமை என்பது தமிழ்நாட்டில் (இன்றைய சிவகங்கையில்) அமைந்திருந்த ஒரு சமஸ்தானம் ஆகும். இந்திய சுதந்திரப் போராட்டத்தில் ஆங்கிலேயரை எதிர்த்து போர் புரிந்த முத்துவடுகநாத தேவர் வேலுநாச்சியார் சிவகங்கையைத்   தலைநராகக் கொண்டு ஆட்சி செய்தார். அவர்கள் வாழ்ந்த அரண்மனை இன்றுமுள்ளது.
சிவகிரி (ஈரோடு)
புவியியல்
இவ்வூரின் அமைவிடம் 11.12°N, 77.8°W ஆகும். கடல் மட்டத்தில் இருந்து இவ்வூர் சராசரியாக 165 மீட்டர் (541 அடி) உயரத்தில் இருக்கின்றது.
சிவகங்கைச் சீமை
வரலாறு
17-ஆம் நூற்றாண்டுகளில் ராமநாதபுர சமஸ்தானம் மிகப்பெரிய சமஸ்தானமாக இருந்தது. இன்றைய சிவகங்கை, விருதுநகர், புதுக்கோட்டை மாவட்டத்தின் சில பகுதிகளை உள்ளடக்கியதுதான் அன்றைய ராமநாதபுர சமஸ்தானமாகும். 1674 முதல் 1710 வரை ராமநாதபுர சமஸ்தானத்தின் 7-வது மன்னராக ஆட்சி செய்து வந்தவர் கிழவன் சேதுபதி. கிழவன் சேதுபதி மறைவுக்குப் பின் அவரது மகன் விஜய ரகுநாத சேதுபதி 8-வது மன்னரானார். சிவகங்கையிலிருந்து சுமார் 7 கிமீ தொலைவில் உள்ள நாலுகோட்டை என்ற சிற்றூரை தலைநகரமாக கொண்டு ஆட்சி புரிந்த பெரியஉடையார்தேவரின் வீரத்தை அறிந்து தனது மகள் அகிலாண்டேஸ்வரி நாச்சியாரை பெரியஉடையார்தேவர் மகன் சசிவர்ணத்தேவருக்கு மணமுடித்து சுமார் 1000 படை வீரர்களையும், இன்றைய சிவகங்கை மாவட்டத்தின் முக்கிய பகுதிகளான பிரான்மலை, சிங்கம்புணரி, திருப்பத்தூர், திருமயம், காளையார்கோவில், தொண்டி, திருப்பாலைக்குடி,திருப்புவனம் போன்ற பகுதிகளை சீதனமாக அளித்து வரி வசூலிக்கும் உரிமையை அளித்தார். விஜய ரகுநாத சேதுபதிக்குப் பின் சுந்தரேசுவர சேதுபதி 9-வது மன்னரானார். அவரை கிழவன் சேதுபதி மகன் பவானி சங்கரன் சிறைபடுத்தி 10-வது மன்னராக தனக்குத்தானே முடிசூடிக் கொண்டார். பவானி சங்கரன் மன்னரான பின் சிவகங்கை மன்னர் சசிவர்ணத் தேவர் மீது படையெடுத்து சிவகங்கையை தன் ஆளுமைக்கு உட்படுத்தினார். பின்னர் சுந்தரேசுவர சேதுபதி தம்பி கட்டயத்தேவனை நாட்டை விட்டு துரத்தினார். ஒரு நாள் சசிவர்ணத்தேவர் சிவகங்கைக் காட்டுப்பகுதியில் சென்று கொண்டிருந்த போது அங்கு தவம் செய்து கொண்டிருந்த சாத்தப்பையா என்ற முனிவரை சந்தித்தார். அந்த முனிவர் சசிவர்ணத்தேவரை பார்த்த உடனே நடந்தது அனைத்தையும் தெரிவித்தார். பின் சில மந்திரங்களை அவரிடம் சொல்லிவிட்டு தஞ்சை மன்னர் துளஜாஜி பற்றியும் அவர் வளர்க்கும் புலியை பற்றித் தெரிவித்து அந்த புலியை கொன்று உன் வீரத்தை காண்பித்து அந்த மன்னரிடம் உதவி கேள் என்று சொன்னார். சசிவர்ணத்தேவர் அங்கு மாறுவேடத்தில் சென்று அந்த புலியைக் கொன்று தன் வீரத்தை நிருபணம் செய்தார். இவருக்கு முன்னமே அங்கு அடைக்கலம் புகுந்த கட்டயத்தேவர் இவரின் வீரத்தை பார்த்து அவரை அடையாளம் கண்டு கொண்டார். பின்னர் இருவரின் நிலைமையை புரிந்து கொண்ட தஞ்சை மன்னர் தன் படைகளை அளித்து பவானி சங்கரன் மீது போர் தொடுத்து 1730-இல் உறையூர் போரில் பவானிசங்கரனை வீழ்த்தி ராமநாதபுரத்தை மீட்டு கட்டயத்தேவர் மன்னரானார்.
சிவகிரி (ஈரோடு)
மேற்கோள்கள்
பகுப்பு:ஈரோடு மாவட்டத்தில் உள்ள பேரூராட்சிகள்
சிவகங்கைச் சீமை
சிவகங்கைச் சீமையின் முதலாம் மன்னர் - சசிவர்ணத்தேவர்
உறையூர் போரில் வென்றபின் ராமநாதபுரத்தை ஐந்து பகுதிகளாய் பிரித்து அதில் இரண்டு பகுதிகளை சசிவர்ணத் தேவர்க்கு அளித்து ராஜா முத்துவிஜயரகுநாத பெரியஉடையத்தேவர் என்று பெயர் சூட்டி சிவகங்கைச்சீமையின் மன்னராக்கினர்.
காஞ்சிபுரம் மாவட்டத்திலுள்ள கல்வி நிலையங்கள்
காஞ்சிபுரம் பள்ளிகள் மற்றும் கல்லூரிகளின் பட்டியல் (List of schools and colleges in Kancheepuram) வரலாற்றில் காஞ்சிபுரம் ‘கடிகாஸ்தானம்’ என்றும், கற்றலில் சிறப்பிடம் என்றும் கூறப்படுகிறது. (ஆதியிலிருந்தே காஞ்சியில் ‘கடிகாஸ்தானம்’ என்கிற வித்யாசாலைகள் நிறைய இருந்திருக்கின்றன.(வேலூர் மாவட்டத்தில் திருவல்லம் எனும் ஊரின் அருகே உள்ள ஒரு கல்வெட்டில் ‘கடிகை ஏழாயிரவர்' என்று காண்பதிலிருந்து ஏழாயிரம் வித்யார்த்திகள் இங்கு கல்வி பயின்றதைத் தெரிந்து கொள்ளலாம். ) தொன்மை நகரமான காஞ்சிபுரம், மற்றும் அதனை சுற்றியுள்ள பகுதியில், இன்று பல கல்வி நிறுவனங்கள் சேவையாற்றி வருகின்றன. பொறியியல், கலை மற்றும் அறிவியல், மற்றும் மருத்துவம் போன்றவைகளை கற்பிக்கும் பிரதான பாடசாலைகள் இங்கு பட்டியலிடப்பட்டு உள்ளன.
சிவகங்கைச் சீமை
வீரத்தளவாய் தாண்டவராய பிள்ளை(1700-1773)
சிவகங்கை சீமையின் தளவாயாக இருந்தவர் தாண்டவராய பிள்ளை ஆவார், வெள்ளை மருது & சின்ன மருதுக்கு வேத குருவாய் விளங்கியவர் சிவகெங்கையின் முதல் பாளையக்காரர் சசிவர்ண தேவர் முதல் வேலுநாச்சியார் வரை(1730-1773) தளவாயாக செயல்பட்டவர், இவரது சிலை சிவகங்கை காசிவிஸ்வநாதர் கோவில்லில் உள்ளது.
காஞ்சிபுரம் மாவட்டத்திலுள்ள கல்வி நிலையங்கள்
கல்வி நிறுவனங்களின் பட்டியல்
காஞ்சி நகரத்தின் முக்கியமான பல்கலைக் கழகங்கள் மற்றும் பள்ளிகளில் சில கீழே பட்டியலிடப்பட்டுள்ளன.
சிவகங்கைச் சீமை
உதயபெருமாள் கவுண்டர் (துப்பாக்கி கவுண்டர்)
இவர் சிவகங்கையின் துப்பாக்கி படைப்பிரிவின் நிறுவனர் மற்றும் தளபதி ஆவார். இவரின் இயற்பெயர் உதயப்பெருமாள் கவுண்டர் என்பதே ஆகும். இவரின் துப்பாக்கி சுடும் திறமையை பார்த்து இவரது நண்பர்கள் இவரை துப்பாக்கி கவுண்டர் என்று அழைக்கதொடங்கினர்.
காஞ்சிபுரம் மாவட்டத்திலுள்ள கல்வி நிலையங்கள்
கல்வி நிறுவனங்களின் பட்டியல்
இப்பட்டியலில், செங்கற்பட்டில் உள்ள 4 மருத்துவக் கல்லூரி மற்றும் மருத்துவமனை (தமிழ்நாடு அரசு நிர்வகிக்கப்படுகிறது.) அடங்கியுள்ளன.
சிவகங்கைச் சீமை
சிவகங்கைச் சீமை மீட்பு - மூன்றாம் மன்னர் - ராணி வேலுநாச்சியார்
முத்துவடுகத்தேவரின் மறைவுக்கு பின் சில காலம் பதுங்கி இருந்த வேலுநாச்சியார் திண்டுக்கல் விருப்பாச்சி கோபால் நாயக்கரின் ஆதரவோடு திண்டுக்கல் மலைக்கோட்டையில் மறைந்திருந்தார். பின்னர் அதை கேள்வி பட்ட ஹைதர்அலி வேலுநாச்சியாரையும் அவர் மகள் வெள்ளச்சிநாச்சியாரையும் தன் பாதுகாப்பில் சில காலம் வைத்திருந்தார். வேலுநாச்சியாரோடு மருது சகோதரர்கள் திண்டுக்கலில் பதுங்கி இருந்தனர். சுமார் 8 வருடங்களுக்கு பிறகு 1780 சிவகங்கை மீட்க ஒரு திட்டம் வகுத்தார். அதற்கு பக்கபலமாக ஹைதர் அலி 5000 குதிரை வீரர்களையும் 5000 போர்வீரர்களையும், பீரங்கிப்படை ஒன்றையும் அனுப்பி வைத்தார். இந்தப் போரில் பெரியமருது மணலூர் வாயிலிலும், தளபதி சந்தனம் சேர்வை பூவந்தி வாயிலிலும், வேலு நாச்சியார் மேலூர் வாயிலிலும் முகாமிட்டு போரிட்டனர். பின்னர் போர்ப்படை காளையார் கோயிலை கைப்பற்றியது. சிவகங்கையில் வேலுநாச்சியார், தம்மைக் காட்டிக் கொடுக்காது வெள்ளையரால் வெட்டுண்ட உடையாள் காளிக்கு வீரக்கல் ஒன்றை நட்டு, தமது திருமாங்கல்யத்தை முதல் காணிக்கையாகச் செலுத்தி அஞ்சலி செலுத்தினார். இந்தக் கோயில் கொல்லங்குடி வெட்டுடையகாளியம்மன் கோயில் என்று இன்றும் அழைக்கப்படுகிறது. இறுதியாக சிவகங்கை நகரைக் கைப்பற்ற சின்னமருது, பெரிய மருது, தலைமையில் படை திரட்டி போர் நடந்தது. வேலுநாச்சியார், தனது ஐம்பதாவது வயதில், தனது கணவரைக் கொன்ற ஜோசப் ஸ்மித்தையும் தளபதி பான் ஜோரையும் போரில் தோற்கடித்தார்.
காஞ்சிபுரம் மாவட்டத்திலுள்ள கல்வி நிலையங்கள்
சான்றுகள்
பகுப்பு:காஞ்சிபுரம் மாவட்டத்திலுள்ள கல்வி நிலையங்கள்
சிவகங்கைச் சீமை
மருது சகோதரர்கள்
இன்றைய விருதுநகர் மாவட்டம் நரிக்குடிக்கு அருகில் உள்ள முக்குளம் என்ற கிராமத்தில் வாழ்ந்த உடையார் சேர்வை என்ற மொக்க பழநியப்பன் என்பவருக்கும் அவரது மனைவி ஆனந்தாயி என்ற பொன்னாத்தாள் என்பவருக்கும் மகனாக 1748ல் மகனாகப் பிறந்தவர் தான் பெரியமருது பாண்டியர். ஐந்து ஆண்டுகள் கழிந்து 1753ல் சிறிய மருது பாண்டியர் பிறந்தார். பெரிய மருது பாண்டியர் வெள்ளை நிறத்துடன் இருந்ததால் வெள்ளை மருது பாண்டி என்ற பெயரிட்டனர் பெற்றோர். பெரிய மருதுவைவிட உயரத்தில் சிறியவராக இருந்ததால் இளைய மருது, சின்ன மருது பாண்டி என்று பெயரிட்டனர். சிவகங்கை அரசர் முத்து வடுகநாதரிடம் அவரது போர்ப்படையில் வீரர்களாக இருந்த மருது சகோதரர்கள் தங்களது போர்த் திறமையை நிரூபித்தனர். அவர்களின் வீரத்தை கண்டு மெச்சிய முத்து வடுகநாதர் மருது சகோதரர்களை தன் படையின் முக்கிய பொறுப்புகளில் நியமித்தார். வீரமங்கை வேலுநாச்சியாரின் மறைவுக்கு பின்னர் 1780 ஆம் ஆண்டு முதல் 1801 வரை மருது சகோதரர்கள் சிவகங்கையின் ஆட்சிப் பொறுப்பை ஏற்றனர்.
இக்காலத்தில் பல கோவில்களுக்கு திருப்பணிகளும், கோவில் சீரமைப்பு களையும் மேற்கொண்டனர். தீவிர சிவ பக்தர்கள் ஆன இவர்கள் காளையார்கோவில் கோபுரத்தை கட்டி முடித்து கும்பாபிஷேகத்தை நடத்தினர். கோவிலுக்கு தேர் ஒன்றும் அர்ப்பணித்தனர். இவர்களின் ஆட்சி காலம் சிவகங்கையின் பொற்காலமாக கருதப்படுகிறது.
பிறகு தென்னிந்தியாவில் வீர சங்கத்தை கட்டியெழுப்பி ஆங்கிலேயருக்கு எதிராக போரைத் தொடங்கினர்.
தீவிர சிவ பக்தர்கள் ஆன இவர்கள் காளையார்கோவி ல் கோபுரத்தைக் கட்டி முடித்து கும்பாபிஷேகத்தை மேற்கொண்டனர்.
மூன்று மாத கடுமையான போருக்குப்பின் ஆங்கிலேயர்கள் மருது சகோதரர்களை  24-10-1801 அன்று தூக்கில் போட்டனர். மருது சகோதரர்களின் விருப்பப்படி அவர்களது தலையை காளீசுவரர் கோவில் முன்பு புதைக்கப்பட்டிருக்கிறது. சிவகங்கையில் அடுத்த மன்னராக படமாத்தூர் உடையணத்தேவர் நியமிக்கப்பட்டார்.1892இல் ஜமீன்தாரி முறை ஒழிக்கப்பட்டு பிரித்தானிய ஆட்சியர் நிர்வாகத்திற்காக நியமிக்கப்பட்டார்.
சான்றாவணம்
பகுப்பு:பிரித்தானிய இந்தியா பகுப்பு:முன்னாள் முடியாட்சிகள் பகுப்பு:தமிழ்நாட்டு வரலாறு பகுப்பு:சிவகங்கை மாவட்டம் பகுப்பு:சென்னை மாகாணம் பகுப்பு:சிவகங்கைச் சீமை
தமிழ்நாடு அரசு கூட்டுறவு தணிக்கைத் துறை
தமிழ்நாடு அரசு கூட்டுறவு தணிக்கைத் துறை, தமிழ்நாடு அரசு நிதித் துறையின் கீழ் இயங்கும் அரசின் தணிக்கை துறைகளில் ஒன்றாகும். அரசின் பிற தணிக்கைத் துறைகள் உள்ளாட்சி நிதி தணிக்கைத் துறை, இந்து சமய அறநிலைய தணிக்கைத் துறை, பால் உற்பத்தியாளர்கள் கூட்டுறவு தணிக்கைத் துறை மற்றும் அரசின் வணிக நிறுவனங்களில் தணிக்கைத் துறை ஆகும். கூட்டுறவுத் தணிக்கைத் துறை தமிழ்நாடு கூட்டுறவு தணிக்கை இயக்குநர் தலைமையில் இத்துறை செயல்படுகிறது.
கூட்டுறவு தணிக்கைத் துறையின் இயக்குநர், தமிழ்நாடு கூட்டுறவு சங்கங்கள் சட்டம், 1983, பிரிவு 80-இன் கீழ் வழங்கப்பட்ட அதிகாரங்களைப் பயன்படுத்தி, தமிழ்நாடு கூட்டுறவு சங்கங்கள் சட்டத்தின் 80-ஆவது பிரிவின் கீழ் பதிவாளரின் அதிகாரங்களைப் பயன்படுத்துவதற்கு அரசாங்கத்தால் நியமிக்கப்பட்ட கூட்டுறவு தணிக்கைப் பதிவாளர் ஆவார்.
தணிக்கை செய்வதற்கான சட்ட அதிகாரம்
தமிழ்நாடு கூட்டுறவு சங்கங்களின் சட்டம் 1983, பிரிவு 80-இன் கீழ் கூட்டுறவு சங்கங்களின் பதிவாளர் (தணிக்கை) எனும் பதவி அரசினால் இயக்குநர் என்ற நிலையில் நியமனம் செய்யப்பட்டு இத்துறை செயல்படுகிறது. கூட்டுறவு சங்கங்களின் பதிவாளர் (தணிக்கை) தமிழ்நாடு கூட்டுறவு சங்கங்களின் விதிகள் 1988 விதி 101, 102 மற்றும் 103, கூட்டுறவுச் சங்கங்களின் சட்டம் 1983 பிரிவு 72, 80 மற்றும் 140 ஆகியவற்றின்படி பன்மாநில கூட்டுறவு சங்கங்கள் மற்றும் பால் கூட்டுறவு சங்கங்கள் தவிர்த்து 14 நிர்வாகப் பதிவாளர்களின் கட்டுப்பாட்டின் கீழ் இயங்கும் அனைத்து கூட்டுறவு சங்கங்களின் தணிக்கையினை மேற்கொள்கிறது.
கூட்டுறவு தணிக்கை இயக்குநர் அலுவலகம்
தணிக்கை இயக்குநருக்கு பணியில் உதவிட 1 தணிக்கை இணை இயக்குநர் (தலைமையிடம்), 1 தணிக்கை உதவி இயக்குநர் (நேர்முக உதவியாளர்), 1 தணிக்கை உதவி இயக்குநர் (தணிக்கை) ஆகிய அரசிதழ் பதிவு பெற்ற அதிகாரிகளும் மற்றும் 10 கூட்டுறவு தணிக்கை அலுவர்கள், 9 முதுநிலை கூட்டுறவு தணிக்கையாளர்கள் அலுவலகப் பணிக்கு உதவிடுவர்.
கூட்டுறவு தணிக்கை இயக்குநரின் கீழ் செயல்படும் அலுவலகங்கள்
மேலும் தணிக்கை இயக்குநரின் கட்டுப்பாட்டில் மண்டலம் மற்றும் சரக அளவில் கூட்டுறவு தணிக்கை இணை இயக்குநர்களும், கூட்டுறவு தணிக்கை உதவி இயக்குநர்களும் பணிபுரிகின்றனர்.
துறை வருவாய் தணிக்கை
துறை வருவாய் தணிக்கையினை மேற்கொள்ள 9 முதுநிலை கூட்டுறவு தணிக்கையாளர்கள் மாநிலம் முழுவதும் மேற்கொள்வார்கள். இவர்களின் முக்கியப் பணி தணிக்கையாளர்களின் நாட்குறிப்பின்படி தணிக்கை கட்டணம் மற்றும் அடிப்படைவிதிக் கட்டணம் விடுதலின்றி முழுமையாக வசூலிக்கப்பட்டுள்ளதா என்பதை சரிபார்த்தல். இதுமட்டுமின்றி இயக்குநர், இணை இயக்குநர் மற்றும் உதவி இயக்குநர் அலுவலகங்களில் ரொக்கப் புத்தக கணக்குகளை தணிக்கை செய்தல். துறை வருவாய் மற்றும் ரொக்கப் புத்தககணக்கு தணிக்கை குறித்து மண்டல இணை இயக்குநர் அலுவலகத்திற்கு காலாண்டு தணிக்கை அறிக்கைகள் சமர்ப்பித்தல். அவ்வறிக்கையின்படி குறைவாக தணிக்கை கட்டணம் வசூலித்திருந்தாலோ அல்லது அதிகமாக வசூலித்திருந்தாலோ அது குறித்து தொடர் நடவடிக்கை மேற்கொள்ளுதல்.
துறை வருவாய் சோதனை தணிக்கை
கூட்டுறவு தணைக்கை இயக்ககம், அனைத்து மண்டல இணை இயக்குநர் அலுவலகங்கள் மற்றும் அனைத்து சரக உதவி இயக்குநர் அலுவலகங்களில் துறை வருவாய் தணிக்கை மீது சோதனை தணிக்கை மேற்கொள்ளும் பொருட்டு கூட்டுறவு தணிக்கை இயக்குநர் அலுவலகத்தில் 1 கூட்டுறவு தணிக்கை அலுவலர் பணியிடம் ஒப்பளிக்கப்பட்டுள்ளது. இவரது முக்கியப்பணி மேற்கூறிய துறைவருவாய் தணிக்கையாளர்களால் மேற்கொள்ளப்பட்ட துறைவருவாய் தணிக்கையினை சோதனை முறையில் சரிபார்த்தல் மற்றும் தணிக்கையாளர்களின் நாட்குறிப்பின்படி தணிக்கை கட்டணம் மற்றும் அடிப்படைவிதிக் கட்டணம் விடுதலின்றி முழுமையாக வசூலிக்கப்பட்டுள்ளதா என்பதை சோதனை முறையில் சரிபார்த்தல். இதுமட்டுமின்றி இயக்குநர், இணை இயக்குநர் மற்றும் உதவி இயக்குநர் அலுவலகங்களில் ரொக்கப் புத்தக கணக்குகளை சோதனை முறையில் தணிக்கைசெய்தல். துறைவருவாய் மற்றும் ரொக்க புத்தக கணக்கு தணிக்கைகுறித்து இயக்குநர் அலுவலகத்திற்கு உரியகாலத்திற்குள் துறைவருவாய் சோதனை தணிக்கை குறைகளை சமர்ப்பித்தல் ஆகும்.
வெளி இணைப்பு
பகுப்பு:தமிழ்நாடு அரசுத் துறைகள்
அகத்தீஸ்வரம் வட்டம்
அகஸ்தீஸ்வரம் ஊராட்சி ஒன்றியம் மற்றும் இராஜாக்கமங்கலம் ஊராட்சி ஒன்றியம் இவ்வட்டத்தில் உள்ளது.
வருவாய் கிராமங்கள்
இந்த வட்டத்துக்கு உட்பட்ட சில வருவாய் கிராமங்கள்:
மக்கள்தொகை பரம்பல்
278.24 சதுர கிலோ மீட்டர் பரப்பளவு கொண்ட அகத்தீஸ்வரம் வட்டத்தின் 2011ம் ஆண்டின் மக்கள்தொகை கணக்கெடுப்பின்படி, வட்டத்தின் மொத்த மக்கள்தொகை  5,52,175 ஆகும். சராசரி எழுத்தறிவு 83.47% ஆகவும்; பாலின விகிதம் ஆயிரம் ஆண்களுக்கு  1027 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 1,985 மக்கள் வாழ்கின்றனர். இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 5.53%  மற்றும்  0.17% ஆகவுள்ளனர்.
அரசியல்
இந்த வட்டத்துக்கு உட்பட்ட சில ஊர்கள் கன்னியாகுமரி சட்டமன்றத் தொகுதியிலும், சில ஊர்கள் நாகர்கோவில் சட்டமன்றத் தொகுதியிலும் உள்ளன. இந்த வட்டம் முழுவதும் கன்னியாகுமரி மக்களவைத் தொகுதியில் உள்ளது.
மேற்கோள்கள்
பகுப்பு:கன்னியாகுமரி மாவட்ட வட்டங்கள்
பிசுக்கோவ் மாகாணம்
பிசுக்கோவ் மாகாணம் (Pskov Oblast, Пско́вская о́бласть, பிசுக்கோவ் ஓப்லாஸ்த்) என்பது உருசியாவின் நடுவண் அலகும், ஒரு உருசிய மாகாணமும் ஆகும். மக்கள்தொகையாக 1,386,186 பேரைக்கொண்ட இதன் அலுவல்முறை ஆட்சி மையம் பிசுக்கோவ் நகரம் ஆகும்.
புவியியல்
பிசுக்கோவ் மாகாணத்திற்கு உருசிய கூட்டாட்சிக்குள் வடக்கில் லெனின்கிராடு ஓப்லசுது, கிழக்கில் நொவ்கோரோட் ஒப்லாஸ்து, தென்கிழக்கில் துவேர் ஓப்லஸ்து மற்றும் சுமலியேன்ஸ்க் ஓப்லஸ்துக்களும், தெற்கில் பெலாரஸ் நாட்டின் விதெப்ஸ்க் ஓப்லஸ்து,  மேற்கில் லாட்வியா, மேற்கு மற்றும் வடமேற்கில் எஸ்டோனியா ஆகியவையும் எல்லைகளாக உள்ளன.
மக்கள் வகைப்பாடு
பிராந்தித்தின் மக்கள் தொகை:
2012 முக்கிய புள்ளிவிவரங்கள் மொத்தக் கருத்தரிப்பு விகிதம்:
2010 ஆம் ஆண்டு கணக்கெடுப்பின் படி பிராந்தியத்தில் கீழ்கண்டவாறு இனக்கலவை இருந்தது:
தொழில்
2009 ஆண்டில் மின்னணுத்தொழில் மற்றும் உணவுத்துறைத் தொழில் நிறுவனங்கள் சேர்ந்து ஓப்லஸ்துத் தொழில்துறை உற்பத்தியில் 50% நிறைவுசெய்துள்ளன. பிராந்தியத்தில் பிஸ்கோவ் மற்றும் வெலிக்கிய லுகி ஆகிய இரு நகரங்களில் தொழில்துறை நிறுவனங்கள் செறிவுடன் உள்ளன.
வேளாண்மை
இந்த ஓப்லஸ்தின் வேளாண்சார்ந்த முதன்மைத்தொழில்கள் பால்பண்னை, இறைச்சி உற்பத்தி போன்ற கால்நடை மந்தைத்தொழில்களாகும்.
மேற்கோள்கள்
பகுப்பு:உருசியாவின் மாகாணங்கள்
ரீத்து போகாட்
ரீத்து போகாட் (Ritu Phogat, மே 2, 1994), இந்தியப் பெண் மல்யுத்த வீராங்கனையாவார். இவர் பெண்களுக்கான மல்யுத்த பாேட்டியில் 2016 பொதுநலவாய விளையாட்டுக்களில் தங்கப் பதக்கம் வென்றுள்ளார்.
ஆரம்ப மற்றும் தனிப்பட்ட வாழ்க்கை
முன்னாள் மல்யுத்த வீரரான மகாவீர் சிங் போகாட்டின் மூன்றாவது மகள் தான் ரீத்து பாேகத். தனது எட்டு வயதில் தந்தையின் கீழ் பயிற்சியைத் தொடங்கினார். அவருடைய மல்யுத்தத் தொழிலில் கவனம் செலுத்துவதற்காக பத்தாம் வகுப்புக்குப் பிறகு பள்ளியில் இருந்து வெளியேறினார். அவரது சகோதரிகள் கீதா போகத் மற்றும் பபிதா குமாரி மற்றும் உறவினர் வினேசு போகத் ஆகியோர் பொதுநலவாய விளையாட்டுப் போட்டிகளில் மல்யுத்த வீரர்களாக உள்ளனர். அவருடைய மற்றொரு உறவினரான பிரியங்கா போகத் சர்வதேச அளவில் மல்யுத்த வீரர் ஆவார்.
சாதனைகள்
2016 ஆம் ஆண்டு அக்டோபரில், இரண்டாவது முறையாக தேசிய மல்யுத்த சாம்பியன்ஷிப் வென்றார். 2016 ஆம் ஆண்டு நவம்பரில், சிங்கப்பூரில் நடைபெற்ற காமன்வெல்த் மல்யுத்த போட்டியில், 48 கிலோ பிரிவில் தங்கப் பதக்கம் வென்றார். .2016 ஆம் ஆண்டு டிசம்பர் மாதம், ப்ரோ ரெஸ்ட்லிங் லீக் ஏலத்தில் அதிக விலையுயர்ந்த பெண் மல்யுத்த வீரராக ஆனார், ஜெய்ப்பூர் நிஞ்ஜாஸ் உரிமையுடன் 36 லட்சம் INR ஒப்பந்தத்தைக் கைப்பற்றினார்.
வெளியிணைப்புகள்
பகுப்பு:வாழும் நபர்கள் பகுப்பு:1994 பிறப்புகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய மற்போர் வீரர்கள் பகுப்பு:இந்தியப் பெண் விளையாட்டு வீரர்கள் பகுப்பு:அரியானா நபர்கள் பகுப்பு:பிவானி மாவட்ட நபர்கள்
கரூர் கல்யாணபசுபதீசுவரர் கோயில்
கல்யாணபசுபதீசுவரர் கோயில் என்பது, தமிழ்நாட்டில் கரூர் மாநகரில் அமைந்துள்ள சிவாலயமாகும். இச்சிவாலயம், தேவாரப் பாடல் பெற்ற தலங்களில், கொங்கு நாட்டுத் தலங்களில் ஒன்றாகும். இத்தலம், காமதேனு வழிபட்ட தலமாகும். இச்சிவாலயத்தினை, திருஞானசம்பந்தர், சித்தர் கருவூரார், அருணகிரிநாதர் போன்றோர் பாடியுள்ளனர். இச்சிவாலயத்தில் சித்தர் கரூவூராருக்கு, தனி ஆலயம் உள்ளது.
இத்தலத்தில், புகழ்ச்சோழ நாயனார் அரசாண்டதாகவும், எறிபத்த நாயனார் தொண்டு செய்ததாகவும், தலவரலாறு கூறுகிறது.
சன்னதிகள்
மூலவர் பசுபதீசுவரர், சுயம்பு லிங்கமாக உள்ளார். இந்த லிங்கத்தின் ஆவுடையார், சதுரமாக உள்ளது. மாசி மாதத்தின் ஐந்து நாட்கள், மூலவரின் மீது சூரிய ஒளி படுகிறது. மூலவரின் இடதுபக்கத்தில் அலங்காரவல்லி, சௌந்தரநாயகி சன்னதிகள் உள்ளன.
மூலவரின் நேராக அமைந்துள்ள நந்திக்கு அருகேயுள்ள தூண்களில், புகழ்ச்சோழர் சிவபக்தரின் தலையோடு உள்ள சிலையும், முசுகுந்த சக்கரவர்த்தியின் சிலையும் உள்ளன. வெளிச்சுற்றுபிரகாரத்தில் சித்தர் கருவூரார் சன்னதியும், ராகு, கேது பாம்பு சிலைகள் உள்ள சன்னதியும் உள்ளன.
புகழ்ச்சோழர் மண்டபம், நூறுகால் மண்டபம் ஆகியவை இச்சிவாலயத்தில் அமைந்துள்ளன.
அமைவிடம்
கரூர் மாவட்டத்தின் தலைமையிடமாக, அமராவதி ஆற்றங்கரையில் அமைந்துள்ள கரூரில், நகரின் மையப் பேருந்து நிலையத்துக்கு மிக அருகாமையில், இக்கோவில் அமைந்துள்ளது.
கோவில் அமைப்பு
இக்கோவிலின் கொடிமரம், கருங்கல்லால் ஆனது. கொடி மரத்தின் ஒரு புறத்தில், தலையைத் தட்டில் வைத்து கையில் ஏந்தியவாறமைந்த புகழ்ச்சோழ நாயனாரின் சிற்பமும், மறுபுறம் சிவலிங்கமும், சிவலிங்கத்தை நாவால் நக்குகின்ற பசுவும் அமைந்துள்ளன.
இக்கோவிலின் பெருமான் கல்யாண பசுபதீஸ்வரர். பசுபதிநாதர், பசுபதீஸ்வரர், ஆநிலையப்பர், பசுபதி என்றும் அழைக்கப்படுகிறார். இங்கு சிவன், சதுரமான ஆவுடையாரின் மீது அமைந்துள்ள லிங்க வடிவிலுள்ளார். அம்மன் அலங்காரவல்லி.
தமிழ்நாட்டின் பழம்பெரும் சிவத்தலங்களில் இது ஒன்றாகும். கொங்கு நாட்டின் ஏழு சிவத்தலங்களில் ஒன்றாகும்.
இக்கோயில் கட்டடக்கலைச் சிறப்பு மிக்கது. இங்குள்ள நூற்றுக்கால் மண்டபத்திற்கு, இங்கு 1960 ஆம் ஆண்டு குட முழுக்கு விழா நடைபெற்றபொழுது, ’புகழ்ச் சோழர் மண்டபம்" என்று பெயரிடப்பட்டுள்ளது.
கோவிலின் தென்மேற்கு மூலையில், பதினெட்டு சித்தர்களில் ஒருவரான கரூவூராரின் சன்னிதி உள்ளது. இச்சித்தர் ஆநிலையப்பரோடு ஐக்கியமானதால், கருவறையில் சுயம்புலிங்கமாக உள்ள பெருமான் சற்றே சாய்ந்த நிலையில் உள்ளார்.
கோயிலின் கட்டடக்கலை அம்சங்கள்
இக்கோயில் திராவிடக் கட்டடக்கலை அம்சத்தை கொண்டுள்ளது. திராவிடக்கலை என்பது தென்னிந்திய கோயில் கலை பாணியாகும். இக்கோயிலின் அமைப்பு மிகச் சிறப்பானது. கோயிலின் மையப் பகுதியில் அமைந்திருப்பது கருவறையாகும். இப்பகுதி தான், முதன் முதலில் கட்டப்பட்ட பகுதியாகும். இக்கருவறை சதுரவடிவில் அமைக்கப்பட்டுள்ளது. கருவறையின் மேல் விமானம் அமைக்கப்பட்டுள்ளது. அவ்விமானம் வட்டவடிவில் அமைக்கப்பட்டுள்ளது. அதற்கு மேல், கலசம் அமைக்கப்பட்டுள்ளது. இந்த அமைப்பே ஆரம்பகாலத்தில் கோயில் கட்டும் முறையாக இருந்தது.
கருவறையை அடுத்து இருப்பது, அா்த்தமண்டபம் ஆகும். இந்த முறை பிற்காலகட்டத்தில் தோன்றியதாகக் கருதப்படுகிறது. பெரும்பாலும் இந்து கோயில்கள், கருவறை, அதை ஒட்டி அமைந்திருக்கும் அா்த்தமண்டபம் இந்த அமைப்பை கொண்டே கட்டப்பட்டிருக்கின்றன. அா்த்தமண்டபத்தை அடுத்து மகா மண்டபம் அமைக்கப்பட்டுள்ளது. இந்த மகாமண்டபங்கள் பிற்காலத்தில் ஏற்படுத்தப்பட்டதாகும். இந்த மண்டபங்கள் அதிகப்படியான கற்றூண்களைக் கொண்டதாக அமைத்தனா்.
கருவறையை சுற்றி பிரகாரம் அமைக்கப்பட்டுள்ளது. இதுவும் பொரும்பாலும் எல்லா இந்து கோயில்களிலும் காணப்படும் அமைப்பாகும். இப்பிரகாரத்தை அடுத்து கோயிலின் இடது, பின், வலது புறங்களில் சுற்றிலும் திண்ணையோடு கூடிய சிறு மண்டபம் போன்ற அமைப்பு காணப்படுகின்றது. இது பெரும்பாலும் பாடசாலையாகவோ வேதபாராயணம் செய்யும் இடமாகவோ இருந்திருக்க வேண்டும்.
கருவறையின் தெற்குப்புற சுவற்றில் தட்சினாமூா்த்தியும், மேல்புற சுவற்றில் லிங்கோத்பவரும், வடபுற சுவற்றில் பிரம்மாவும் துா்க்காதேவியும் பிரதிஸ்டை செய்யப்பட்டுள்ளன. இது சைவ, குறிப்பாக, சிவன் கோயிலின் கட்டடக்கலைப் பாங்கின் அடிப்படையில் அமைக்கப்பட்டுள்ளது.
கருவறையின் தென்புற திண்ணையில் நாயன்மாா்கள் காட்சியளிக்கிறன்றனா். பின்புறம், ஈசான விநாயகா், முருகன், கஜலட்சுமி போன்ற சைவ கோயில் அமைப்பின் அம்சத்துடன் அமைக்கப்பட்டுள்ளது.
ஈசானபுரம்
ஈசானபுரம் (ஆங்கிலம்: Isanapura; கெமர்: ឦសានបុរៈ; தாய்: อีศานปุระ) அல்லது சம்புபுரம் (ஆங்கிலம்: Sambhupura Sambor of Stung Sen;  கெமர்: សម្ភុបុរៈ; தாய்: สัมภูปุระ) என்பது பண்டைய சென்லா இராச்சியத்தின் (Chenla Kingdom) தலைநகரம் ஆகும். இது தற்போது கம்போடியா கம்போங் தோம் மாநிலத்தில் (Kampong Thom Province) உள்ளது.
கரூர் கல்யாணபசுபதீசுவரர் கோயில்
கோயிலின் கட்டடக்கலை அம்சங்கள்
கருறையின் வடபுறத்தில் சண்டிகேசுவரா் அமைக்கப்பட்டுள்ளது. இதுவும் சைவ கோயிலின் அம்சத்தை கொண்டு விளங்குகிறது. இக்கோயில் பெரும்பாலும் கிரானைட் கற்களால் கட்டப்பட்டுள்ளது. அழகிய சிற்ப வேலைப்பாடுகளுடன் தூண்கள் அமைக்கப்பட்டுள்ளன. இத்தூண்கள் மற்றும் பிற கட்டடஅமைப்பை உற்று நோக்கும் போது, புதிதாக கட்டப்பட்டது என்ற எண்ணம் தோன்றும். மிகப் புராதனமான இக்கோயில், இத்தனை காலம் எவ்வித பாதிப்பும் இல்லாமல் இருந்திருக்க வாய்ப்பில்லை.